संघ लोक सेवा आयोग
केन्द्रीय सशस्त्र पुलिस बल  परीक्षा, 2022 के परिणाम
संघ लोक सेवा आयोग द्वारा 07 अगस्त, 2022 को आयोजित केन्द्रीय सशस्त्र पुलिस बल  परीक्षा, 2022के लिखित भाग के परिणाम के आधार पर निम्नलिखित अनुक्रमांक वाले उम्मीदवारों ने शारीरिक मानक परीक्षण/शारीरिकदक्षता परीक्षण तथा चिकित्सा मानक परीक्षण के लिए अर्हता प्राप्त कर ली है।सूची में दर्शाए गए अनुक्रमांकों वाले सभी उम्मीदवारों की उम्मीदवारी, इनके सभी तरह से पात्र पाए जाने के अध्यधीन अनंतिमहै। उम्मीदवारों को आयु, शैक्षणिक योग्यता, समुदाय आदि से संबंधित अपने दावों के समर्थन में मूल प्रमाण-पत्र, व्यक्तित्व परीक्षण के समय प्रस्तुत करने होंगे। अत:, उन्हें सलाह दी जाती है कि वे उपर्युक्त निर्धारित प्रमाण-पत्र तैयार रखें।
2. भारत तिब्बत सीमा पुलिस  अपने द्वारा आयोजित किए जाने वाले शारीरिक मानक परीक्षण/शारीरिक दक्षता परीक्षण/चिकित्सा मानक परीक्षण की तारीख, समय तथा स्थल के बारे में उम्मीदवारों को सूचित करेगा। शारीरिक मानक परीक्षण/शारीरिक दक्षता परीक्षण और चिकित्सा मानक परीक्षण के आयोजन के संबंध में सूचना, नोडल प्राधिकरण  द्वारा उनकी भर्ती संबंधी वेबसाइट<recruitment.itbpolice.nic.in> पर अपलोड की जाएगी। नोडल प्राधिकरण की इसी वेबसाइट के माध्यम से ही ई-प्रवेश पत्र ऑनलाइन भेजे जाएंगे तथा उम्मीदवारों को सूचना भी उनके पंजीकृत ई-मेल आई डी पर ही प्रदान की जाएगी। उम्मीदवारों को नोडल प्राधिकरण की वेबसाइट तथा उनका अपना मेल बॉक्स और मेल बॉक्स केस्पैम फोल्डर को नियमित रूप से देखते रहने की सलाह दी जाती है। यदि किसी उम्मीदवार को शारीरिक मानक परीक्षण/शारीरिक दक्षता परीक्षण और चिकित्सा मानक परीक्षण हेतु ई-प्रवेश पत्र यथा समय प्राप्त/डाउनलोड नहीं होता है, तब वह फोन. नं. 011-24369482/011-24369483 तथा ई-मेल आईडी comdtrect@itbp.gov.in पर मुख्यालय, महानिदेशक, भारत तिब्बत सीमा पुलिस से तथा संघ लोक सेवा आयोग से पत्र अथवा फैक्स के माध्यम से तत्काल संपर्क कर सकता है ताकि सूचनाएं उसे शीघ्र प्राप्त हो सके।
3. लिखित परीक्षा में अर्हक घोषित किए गए उम्मीदवारों को आयोग की वेबसाइट http://www.upsc.gov.in के संगत पृष्ठ पर स्वयं को पहले ऑनलाइन रजिस्टर करना होगा और ऑनलाइन विस्तृत आवेदन प्रपत्र को भरने के साथ-साथ पात्रता, आरक्षण संबंधी दावे आदि
के समर्थन में संगत प्रमाण-पत्रों/दस्तावेजों की स्कैन की गई प्रतियों को अपलोड करना होगा।
ऑनलाइन विस्तृत आवेदन प्रपत्र आयोग की वेबसाइट पर दिनांक 26.09.2022 से 09.10.2022 तक, सायं 6.00 बजे तक उपलब्ध रहेगा। विस्तृत आवेदन प्रपत्र  को भरने और आयोग में उसे ऑनलाइन जमा करने के संबंध में महत्वपूर्ण अनुदेश भी उक्त वेबसाइट पर उपलब्ध हैं।
4. अंतिम रूप से अपना विस्तृत आवेदन पत्र  जमा करने वाले उम्मीदवारों को नोडल प्राधिकरण अर्थात् भारत तिब्बत सीमा पुलिस  द्वारा शारीरिक मानक परीक्षण/शारीरिक दक्षता परीक्षण/चिकित्सा मानक परीक्षण में उपस्थित होने के लिए ई-प्रवेश पत्र जारी किया जाएगा। उम्मीदवारों को आबंटित केन्द्रों पर शारीरिक मानक परीक्षण/शारीरिक दक्षता परीक्षण/चिकित्सा मानक परीक्षण में उपस्थित होने के लिए उक्त ई-प्रवेश पत्र के साथ-साथ अंतिम रूप से जमा किए गए डी.ए.एफ. की मुद्रित प्रति तथा फोटो पहचान का प्रमाण, जैसे आधार कार्ड, ड्राइविंग लाइसेंस, पासपोर्ट, मतदाता पहचान पत्र आदि प्रस्तुत करना होगा।
5. उम्मीदवारों को सलाह दी जाती है कि अपने पते में परिवर्तन, यदि कोई हो, की सूचना मुख्यालय, महानिदेशक, भारत तिब्बत सीमा पुलिस, ब्लॉक नं. 2, सीजीओ कॉम्प्लेक्स, लोधी रोड, नई दिल्ली- 110003 को, अथवा फोन. नं. 011-24369482/011-24369483 तथा ई-मेल आईडी comdtrect@itbp.gov.in पर अथवा संघ लोक सेवा आयोग को पत्र या फैक्स द्वारा तत्काल दें ताकि उन्हें पत्रों की सुपुर्दगी शीघ्र की जा सके।
6. जिन उम्मीदवारों ने अर्हता प्राप्त नहीं की है, उनके अंक-पत्र, अंतिम परिणाम के प्रकाशन के बाद  आयोग की वेबसाइट पर अपलोड किए जाएंगे और ये अंक-पत्र वेबसाइट पर 30 दिनों की अवधि के लिए उपलब्ध रहेंगे।
7. उम्मीदवार अपना अनुक्रमांक और जन्म की तारीख अंकित करने के बाद अंक-पत्र प्राप्त कर सकते हैं। तथापि, संघ लोक सेवा आयोग द्वारा उम्मीदवारों को अंक-पत्र की मुद्रित प्रतियां, उम्मीदवारों से डाक-टिकट लगे स्व-पता लिखे लिफाफे के साथ उनके द्वारा विशेष अनुरोध प्राप्त होने पर ही भेजी जाएंगी। अंक-पत्रों की मुद्रित प्रतियां प्राप्त करने के इच्छुक उम्मीदवारों को यह अनुरोध, आयोग की वेबसाइट पर अंक-पत्र प्रदर्शित किए जाने के तीस दिन के अंदर करना चाहिए; इसके बाद ऐसे किसी अनुरोध पर विचार नहीं किया जाएगा।
|
|
संघ लोक सेवा आयोग के परिसर में मोबाइल फोन पर प्रतिबंध है।
सूची देखने के लिए यहां पर क्लिक करें:
<><><><><>
एसएनसी/आरआर
(Visitor Counter : 289